
wat Pl eee Dia ey 
shaslal~ ep SUAS pee y LE cle goborei 


Ye baab Is baat ko bayan karne ke liye hal 
ke nekiyo ki bahut si qisme hai, aur iske zarie ye 
targeeb de rahe hai ke nek amal ke Jitne tariqe 
hai un sab ko ikhtiyar karne ki koshish karni 
Chahye, aam tor par ye khayal ibadaat, masalan 
namaz, roza tilawat, tasbihat, wagerah ke andar 
mashgooli ko log neki samajte hai. 


HAR KAAM NEKI BAN SAKTA HAI 
Lekin bahut se kaam wo hai, jo hai to neki 
ke, aur Allah Taala ke pasandida amal:; lekin Jo 
log inko nek nahi samajte, aur na inko karne 
ka itna ahtemam karte hai, jitna in zahiri nek 
kaamo ko karne ka ahtemam kiya Jaata hai. 
Neki ko kisi ek qisam me khas mat kardo, 
ke bas yehi neki hai, koi doosra kaam nek 
nahi ho -sakta; balke nek kaam ka mamla 
ye hai ke subah se shaam tak ki zindagI 
mein koi waqt aisa nahi aata ke jJisme kis! 
na kisi nek Kaam ka moka na ho. 

HAR KAAM MEIN NEKI KA PEHLU TALASH KARO 
Aadmi subah ke waqt ghar se rozi ki talash 

ke liye nikalta hai, to wo jin marhalo se guzarta 
hal, in tamam marahil mein neki ke moke 
maujood hai, ye mat samjo ke bas subah fajar 
ki namaz ke liye masjid mein chale gae, aur 
namaz, tilawat, zikr o tasbih wagera kar liya, to 
bas neki ho gal, aisa nahi; balke saari Zindagi 
neki chahti hai, aur har wo kaam Jo koi insan 
kar raha hal usme neki ka pehlu talash kar 
sakta hal. 


MUKHTALIF SAHABAH KO MUKHTALIF JAWABAT 

Hazrat Abu zar Gifari#2 farmate hai mein ne 
arz kiya Ya Rasoolallah! Konsa amal Allah 
Taala ke yaha sab se zyada afzal hai? Nabie 
Karims2s ne Jawab mein irshad farmaya: sab se 
afzal hai, Allah Taala par imaan lana, aur uske 
raste mein jihad karna, yaha ye arz karna hai 
ke mukhtalif moko par mukhtalif Sahabahz 
ne is tarah ka sawal kiya, aur Nabie karims 
ne mukhtalif jawabat diye, kahi “iman billah" 


kahi, jihad, kisi moke par waliden ki “farma- 

bardari’ aur unke saath huse suluk, kisi ko _ 


ne ye jawab diya ke tumhari zaban Allah Taala 
ke zikar se tar rahe, wagehra. 


MUKHTALIF LOGO KE LIYE MUKHTALIF HUKAM 
HOTA HAI 
Mukhtalif jawabat Is liye diye ke har moke 
ka hukam mukhtalif hota hai, kisi insan ke liye 
afzal amal ye hai ke wo waliden ki khidmat va 
itaat kare, kisi ke liye afzal ye hai uski Zzaban 
Allah Taala ke zikar se tar rahe, bahar haal! 
Mukhtalif logo ke mukhtalif halat hote hai, is 
live har shakhs ka hukam mukhtalif hota hai. 


SHAIKH KI ZAROORAT AUR USKI AHMIYAT 

Isi liye shaikh ki zaroorat hoti hal ke wo 
batlata hal ke kis shakhs ke liye konsa amal 
afzal hal? Har shakhs ke halat aur zaroorat ke 

altebar se mukhtalif amal afzal hote hai. 
Masalan ek shakhs ibadato ka paband hai: 
lekin waliden ke saath uska bartao achha 
nahi hal, aur unke Jo huqoog hai wo ada nahi 
karta, us ke liye yehi jawab hoga ke tere liye 


tere liye waliden ki itaat aur farma bardari sab 

se afzal hal. 


Aur ek shakhs hal jo baqi saare amal sahi 
anjam deta hai lekin uska dil zikar ki taraf 
maail nahi hai usko ye Jawab diya jaaega, 
tere liye zikar sab se afzal hai. 

Bahar haal! Haalat insan ke mukhtalif hote 
hal, usi ke lihaz se afzal amal bhi badalta 
rehta hai. 


IS SHAKHS KO ZIKAR SE ROK DIYA 
Agar aadmi apne zehen se khud ke liye 
afzal amal pasand kar le ke mere liye ye amal 
bahut achha hai, iske natijie mein insaan ke 
sahi raste se “behek" Jane ke khatraat hote hai. 
Hazrat Thanvi« ke paas jo log islah ke liye 
aate the, unme se har ek ke saath alag mamla 
farmaya karte the 
Ek sahab bahut zyada zikar kiya karte the, 
Jab wo Hazrat Thanvis. ke paas islah ki 
garaz se gaye, to Hazrat ne zikar taqriban 
chhudwa diya, aur farmaya ye zikar chhod 
do, doosre kaam karte raho, kyu? Is live ke 
aap jJante the, ke ye shakhs jo zikar Kar raha 

hal, is zikar se iske dil mein ye khannas 


peda ho raha hai, ke mein bada aabid aur 
Zahid ban gaya hu, aisi surat me zikar kI 
kasrat se faaida dene ke bajae ulta nuqsan 
karti hai, jitna zikar karege uske dil mein 
“ujb" aur takabbur peda hoga. 


MAJLIS MEIN ZIKAR NA KARNA CHAHIYE: 

Isi liye buzurgo ne farmaya: agar kisi majlis 
mein insan betha huva hai, aur majlis mein 
deen ki baate ho rahi hai, aur ye sun raha hai, 
to is waqt sab se afzal amal ye hai, ke aadmi 
deen ki baat ko gor se aur tavajjuh se sune. 

Baaz log ye sochte hai ke chalo khali bethe 
hai thoda sa zikar kar le, lekin buzurgo ne Is 
se mana farmaya hai ke jab majlis mein 
Quran aur Hadees ki baate ho rahi ho, to 
zaban Se bhi zikar na kare, balke Is waat afzal 
amal ye hai ke deen ki baat gor se suno, ab 
agar koi aiteraz kare ke hume zikar se rok 
diya. 

Bhai! Zikar se nahi roka, balke be-moka zikar 

karne se roka hal, ye moka Iska hai, ke deen 

ki baat gor se Ssuno, amal ki niyyat se suno, 


aur US par amal ki koshish karo. 


HAR SHAKHS KI ISLAH KA TARIQGA ALAG HAI 

Is liye shaikh ka kaam bada.naazuk hota 
hai, Hazrat Thanvis ke yaha ye hota tha, ke 
agar aap ne dekha ke ek aadmi ke dimag 
mein takabbur hai, to us shakhs ke zimme ye 
duty laga di ke masjid mein jitne namazi aate 
hai, unke jute sidhe karo, bas ye karo, namaz 
ke baad ye logo ke jute sidhe kar rahe hai, na 
Kol zikar, na koi wazifa, is shakhs ko is amal se 
Jo milna hai wo mil jaya karta tha. 


APNI MARZI SE ILAAJ MAT TAJVEEZ KIYA KARO 

Lekin yeh sab kaam bhi apni marzi aur 
tajveez se mat kiya karo, mere walid sahab 
(Mufti Shafi.) ki khidmat mein ek shakhs aaya 
karte the, unhone isi tarah masjid ke bahar 
logo ki ‘Jutiya’ sidhi karni shuru kar di, walid 
sahab ko pata chala, to un sahab ko bula kar 
farmaya: 

Tum ye kaam har giz mat karo, aap ne 


unko mana is liye kiya, ke is se usko nafa 

hone ke bajae nuqsan ho raha tha, Is liye 


ke unke dil mein ye khayal peda ho raha 
tha, mein ne kitni badi qurbani di, aur kitna 
bada kaam anjam de raha hu, ab bajae 
faaide ke nuqsan ho raha hai; is liye is 
kaam ko chhudwa diya. 


AISA SHAKHS MAUT KE KINARE PAR HAI 

Lihaza apni tajveez aur raay se koi amal 
Karna aisa hal, jaise koi shakhs bimar hai, aur 
kisi doctor ke paas Jane ke bajae kitab dekh 
Kar apne liye koi nuskha tajveez kar le, ke fala 
doctor ne is bimari mein ye ilaj tajveez kiya 
tha, linaza mein bhi apna ilaj is nuskhe ke 
mutabiq karlu, aisa shakhs har waqt maut ke 
Kinare par hai kisi bhi waqt mar sakta hai, Is! 
tarah aaj dunya mein Jo gumrahiya phel rahi 
hai, un sab ki bunyadi wajah “khud raayi’ hal 
ke apni raay se ek raasta ikhtiyar kar liya. 


IMAN AUR JIHAD AFZAL AMAL KYU? 
Kehne ko to Nabie karim# ne do amal 
batlae, ek Iman, aur doosra jihad, lekin agar 


Zara gor kare to isme saara deen aagaya, IS 

live ke yaha “qitaal’ nahi laae, balke jihad - 

lafz laae aur Jinad ka mana hal, 
Allah ke raste mein koshish karna, aur ye 
koshish kisi ek tariqe ke saath khas nahi, 
balke saare amal Jinme apni islah ki 
koshish, apni bimartyo ka ilaj ye sab Is jihad 
mein dakhil hal, aur ba-qaaida “qitaal” bhi 
isme dakhil hai. 


KONSA GULAM AZAD KARNA AFZAL HAI, KISI 
MUSALMAN KI USKE KAAM MEIN MADAD KARDO, 
APNE BURAEE SE LOGO KO BACHAO: 

Raavi kehte hai mein ne doosra sawal kiya, 
me ne puchha Ya Rasoolallah! Konsa gulam 
azad karna sab se afzal hai? Us zamane mein 
gulam huva karte the, 

Jawab mein Nabie karimss ne farmaya: Jo 

gulam apne malik ke nazdik sab se zyada 

nafees aur jiski qimat zyada ho, aise gulam 
ko azad karne mein zyada sawab hai. 
Raavi ne phir arz kiya Ya Rasoolallah! Agar 
mein ye kaam na kar saku? Yani bahut aala 
darje ka gulam na azad kar saku? To phir 

konsa aisa nek amal hail jiska faaida muje 


pohche? 

To Nabie karim #&: ne farmaya: tumhare 
liye neki kKamane ka rasta ye hai ke kol 
aadmi kaarigar hai, tum iske kaam mein 
madad kar do, ya kisi aadmi se kaam thiek 
se nahi ho raha hai tum uski madad kar do, 
ye tumhare liye baise ajr o sawab hal, 

is se maloom huva ke kisi musalman ke 
kaam mein thodi si madad kar dena, ye bhi 
sawab ka kaam hai isko mamooli nahi 
Samajna chahye. 

Raavi ne phir arz kiya Ya Rasoolallah! 
Agar mein apni kamzori ki waja se baaz amal 
ko na anjaam de saku to? 

Nabie karim; ne farmaya: agar tum 
nek kaam na kar sako, to bhi tum apne 
aap ko mahroom mat samjo; albatta ek 
kaam kar lo, wo tumhare Jaan ka sadqa 
ho jaaega, wo kaam ye hai ke tum apni 
buraee se logo ko bachao, bas is baat 
ka ahtemam kar lo ke meri Zaat se kisi 

ko takleef na pohche, na kisi amal Sse, na 


kisi baat se, na kisi ada se. 


Jaanwaro ki teen qisme: 
Ehyaul ulocom mein Imam Gazali«x. farmate 
hai: Jaanwaro ki 3 qisme hai, 
Ek qisam wo hai jo logo ko sirf faaida 
pohchati hal, nuqsan bilkul nahi, jese bhes, 
bakri wagera, ye Jaanwar apne gosht, apne 
doodh, khal wagera ke zarie faaida dete 
hai,nuqsan kuch nahi dete. 
Doosre qisam wo hai jo logo ko sirf nuqsan 
pohchane ke liye peda ki gai hai, faida kuch 
nahi dete, jaise saap bichhoo, wagera ke sirf 
takleef hi dete hai, 
Teesri qisam jaanwaro ki wo hal jo kuch 
faaida bhi pohchate hai aur takleef bhi 
pohchate hai. 

Is ke baad Imam Gazalizi. farmate hai: 
tum to ashraful makhloogat ho, kumaz kum 
tumko bakri, bhes ke darje mein to hona hi 
chahiye, ke tumhari Zaat se doosro ko faaida 
hi pohchae, nuqsan na pohchae, 

Aur agar tum logo ko takleef pohchaoge to 
phir tum saap aur bichhoo, ban jaaoge, jo 
doosro ko takleef pohchate hai, phir tum 
mein aur in mein koi farq nahi reh jaaega, Is 
live Nabie karim#s ne farmaya: 

Tum apni buraee se logo ko bachao. 


Aadmi banna ho to yaha aajao: 
Hazrat Thanvia: ke yaha is baat ki talim va 
tarbiyat sab se zyada hoti thi, 
Hazrat farmaya karte the, agar sufi aur 
darvesh banna ho to kahi aur chale jaao, 
aadmi banna ho to yaha aajao. 
Aadmi ka kaam ye hai ke apni zaat se kis! 
doosre ko takleef na de, is liye Nabie 
Karims2 ne farmaya: 
Tum agar koi nek kaam na kar sako to 
kumaz kum doosro ko apne buraee aur 
takleef pohchane bacho. 
Allah Taala hum sab ko in baato par amal karne 
ki taufiq ata farmae Aameen. 


PoNniteyr hee ahr ges 


Reference: Islaahi Kutbat Urdu V23, mein se Majmoon Ka 
Khulasa Kiya Gaya Hai. 

